stanford-oval/wikipedia huggingface dataset:
Ælla (Northumbrian kuningas)

Ælla teloittaa Ragnar Lodbrokin käärmekuopassa. Hugo Hamiltonin kuvitusta teokseen Teckningar ur Skandinaviens äldre historia (1830–1831).
Ælla, myös Aelle tai Aella, (k. 21. tai 23. maaliskuuta 867 York) oli Northumbrian kuningas 862–867. Ælla nousi valtaistuimelle veljensä Osberhtin syrjäyttämisen jälkeen, vaikka ei ollutkaan kuninkaallista syntyperää. Saxo Grammaticuksen kirjoittaman Gesta Danorum -historiateoksen mukaan Ælla oli vastuussa viikinkipäällikkö Ragnar Lodbrokin murhasta. Ragnar surmattiin heittämällä hänet myrkkykäärmeitä täynnä olevaan käärmekuoppaan. Anglosaksien kronikan mukaan Ragnarin pojat valloittivat kostoksi Englannin vuonna 865, edeten viikinkiarmeijan, niin sanotun Suuren pakana-armeijan, etujoukoissa. Vuonna 867 tanskalaiset viikingit valloittivat Yorkin. Sen jälkeen Ælla ja syrjäytetty Osberht yhdistivät voimansa ja hyökkäsivät kaupunkiin 21. tai 23. maaliskuuta. Sekä Ælla että Osberht surmattiin taistelussa, ja Northumbria pysyi skandinaavien käsissä 900-luvun puoliväliin saakka.
Örebron linna

| Örebron linna> Örebro slott |
| --- | --- |
 Örebron linna vuonna 2011.
Sijainti:  Örebro, Ruotsi
Rakennustyyppi:  linna
Perustettu:  1200-luku
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Örebron linna on 1200-luvulla perustettu linna Svartån-joessa sijaitsevalla saarella Ruotsin Örebrossa. Kaarle-herttua kunnostutti sen renessanssityyliseksi palatsiksi 1500-luvun lopulla ja 1600-luvun alussa. Seuraavina vuosikymmeninä linnaa käytettiin lähinnä vankilana ja se pääsi ränsistymään. Carl Hårlemanin ja C. J. Cronstedtin johdolla sitä kunnostettiin 1750- ja 1760-luvuilla, jolloin se muutettiin maaherran residenssiksi. Linnan nykyinen ulkoasu on 1890-luvun lopulta.
Linna Suecia antiqua et hodierna -teoksessa. Kaiverrus ajalta 1690–1710.
Aiheesta muualla

Kuvia tai muita tiedostoja aiheesta Örebron linna Wikimedia Commonsissa
Ōsaki (Shinagawa)

Tornitaloja Ōsakin rautatieaseman ympäristössä
Ōsaki
Ōsaki (jap. 大崎) on Tokion kaupunginosa Shinagawan erillisalueella. Se sijaitsee erillisalueen pohjoisosassa Megurojoen oikealla rannalla. Kaupunginosa on rakentunut vilkkaan Ōsakin rautatieaseman ympärille. Ōsaki on sekoittunutta asuin-, liike- ja teollisuusaluetta; siellä sijaitsee muun muassa Risshō-yliopiston kampus.
Ōsakin kaupunginosan pinta-ala on 0,76 neliökilometriä, ja se jakautuu viiteen osa-alueeseen, jotka on numeroitu Ōsaki 1-chōme–Ōsaki 5-chōme. Niissä on yhteensä 14 599 asukasta (elokuussa 2024). Kaupunginosan väestötiheys on siten noin 19 200 asukasta neliökilometrillä.
Historia

Ōsaki kehittyi Meiji-kaudelta 1800-luvun lopulta lähtien teollisuusalueena osana Tokion ja Jokohaman välistä teollisuusvyöhykettä. Sinne perustettiin muun muassa Japanin ensimmäinen tasolasitehdas. Teollisuus käytti hyödykseen Megurojoen vettä ja joen tarjoamia kuljetusmahdollisuuksia; rautatie Ōsakiin valmistui vuonna 1901, minkä jälkeen alueen teollistuminen kiihtyi. Ōsakin rautatieaseman ympäristöön sijoittui tehdastyöläisiä palvelevia ravintoloita ja työläisille tarkoitettuja puurakenteisia asuintaloja. Teollisen luonteensa vuoksi Ōsakin asema oli tunnelmaltaan pitkään Tokiota kiertävän Yamanote-linjan muista asemista poikkeava.
Teollisuuden siirtyessä vähitellen kauemmas Tokion keskustasta 1900-luvun loppupuolella myös Ōsakin asemaa ympäröiviä tehdasalueita ryhdyttiin ottamaan muuhun käyttöön. Hoshi-lääkeyhtiön ja NSK-laakerivalmistajan tehtaiden paikalle valmistui vuonna 1987 Ōsaki New City -niminen toimistokortteli. Syvempi vaikutus kaupunginosaan oli kuitenkin vuonna 1999 valmistuneella Gate City Ōsaki -kompleksilla, jonne rakennettiin toimistotilojen lisäksi myös asuntoja sekä liike- ja kulttuuritiloja. Samoihin aikoihin, vuonna 2002, Ōsakiin ulotettiin Odaiban viihdealueen suuntaan johtava Rinkai-rautatielinja. Näiden hankkeiden myötä kaupunginosan suosio asuin- ja toimistolalueena on kasvanut.
Kaupunkikuva ja rakennukset

Ōsaki sijaitsee Shinagawan erillisalueen pohjoisosassa Tokionlahteen virtaavan Megurojoen etelärannalla. Kaupunginosa ulottuu jokilaaksosta sen viereiselle ylänköalueelle. Rautatie ja Ōsakin rautatieasema jakavat alueen kahteen osaan luoteesta kaakkoon. Naapurikaupunginosia ovat pohjoisessa Higashi-Gotanda ja Kita-Shinagawa, etelässä Hiromachi, Nishi-Shinagawa ja Togoshi sekä lännessä Nishi-Gotanda.
Ōsakissa on asuin-, liike-, toimisto- ja teollisuusalueita. Teollisuustoiminta on vanhastaan keskittynyt Megurojoen varrelle, asuinkorttelit ylänköalueelle. Ylängöllä Ōsakin aseman länsipuolella sijaitsee myös Risshō-yliopiston kampus. Aseman ympäristöön on rakennettu tornitaloja toimistoineen, liiketiloineen ja hotelleineen, kuten Ōsaki New City ja Gate City Ōsaki -kompleksit.
Ōsakin teollinen perintö on vähitellen hävinnyt. Ōsakin rautatieasemalla on ollut merkitystä myös tavaraliikenteelle, ja sieltä erkanee edelleen haara JR Higashi-Nihonin varikolle Ōin suunnalla. Eräs muistuma kaupunginosan vanhasta tunnelmasta on punatiilellä verhoiltu, rapistunut New Ōsaki -rakennus ostoskujineen.
Gate City Ōsaki -tornitalot
Megurojoki Ōsakissa
Risshō-yliopiston kampusaluetta
Liikenne

Ōsakin kaupunginosan keskellä sijaitsee Ōsakin rautatieasema, merkittävä risteysasema. Sitä palvelevat JR Higashi-Nihonin Yamanote-linja, Saikyō-linja ja Shōnan–Shinjuku Line sekä Tōkyō rinkai -pikarautatien Rinkai-linja. Lisäksi kaupunginosan pohjoisrajalla on Ōsaki-hirokōjin asema, jolla pysähtyy Tōkyū-rautatieyhtiön Ikegami-linja. Suurnopeusjunalinja Tōkaidō Shinkansen kulkee Ōsakin etelärajalla.
Ōsakin läpi luoteesta kaakkoon kulkee pääkatu Yamate-dōri eli Tokion prefektuurintie 317.
Aiheesta muualla

Kuvia tai muita tiedostoja aiheesta Ōsaki Wikimedia Commonsissa
Æbelø

Æbelø
| --- | --- |
Sijainti:  Nordfyn Etelä-Tanska Tanska
Vesialue:  Kattegat
Merialue:  Itämeri
Pinta-ala:  2,09 km²
muokkaa - muokkaa wikitekstiä - muokkaa Wikidataa
Æbelø on Tanskaan kuuluva asumaton saari Kattegatin salmessa. Se sijaitsee Fynin pohjoisrannikolla. Saaren pinta-ala on 2,09 neliökilometriä. Æbelø koostuu kahdesta saaresta, joita yhdistää kannas. Saaren toinen erikoispiirre on, että sen metsä häviää vähitellen veteen. Saaren pohjoispuolella puut kasvavat aivan rannassa, ja kun meri huuhtoo maata niiden alta, puut kaatuvat veteen.
Saari kuuluu luettelon mannervyöhykkeen luonnonmaantieteellisellä alueella olevista Euroopan yhteisön tärkeänä pitämistä alueista (Natura 2000).
Aiheesta muualla

Kuvia saaresta
Zigismunds Sirmais

| Mitalit> Maa:   Latvia.Miesten yleisurheilu.EM-kilpailut  | Mitalit> Maa:   Latvia.Miesten yleisurheilu.EM-kilpailut  | Mitalit> Maa:   Latvia.Miesten yleisurheilu.EM-kilpailut  | Maa:   Latvia> Miesten yleisurheilu. |
| --- | --- | --- | --- |
|  Kultaa | Amsterdam 2016 | keihäänheitto |  |
Zigismunds Sirmais (s. 6. toukokuuta 1992 Riika) on latvialainen keihäänheittäjä ja Euroopan mestari vuodelta 2016.
Alle 20-vuotiaiden MM-kilpailuissa Monctonissa 2010 hän voitti karsintakilpailun ikäluokkansa maansa ennätyksellä 77,97 m, mutta jäi loppukilpailussa seitsemänneksi tuloksella 73,38 m. Alle 20-vuotiaiden EM-kilpailuissa Tallinnassa 2011 hän voitti kultaa kisaennätyksellä 81,53 m. Daegun MM-kilpailuissa 2011, Helsingin EM-kisoissa 2012 ja Lontoon olympialaisissa 2012 hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän voitti kultaa tuloksella 82,77 m. Vuoden 2015 kesäuniversiadeissa Sirmais heitti pronssille tuloksella 79,37 m.
7. heinäkuuta 2016 Sirmais voitti Amsterdamin EM-kisoissa kultaa viidennen heittokierroksen tuloksella 86,66, joka on samalla hänen henkilökohtainen ennätyksensä. Rion olympialaisissa 2016 hän karsiutui loppukilpailusta.
20. maaliskuuta 2011 Sirmais heitti Euroopan talviheittocupissa alle 20-vuotiaiden maailmanennätyksen 84,47 m. Entinen ennätys oli Andreas Thorkildsenin vuonna 2001 heittämä 83,87 m. 22. kesäkuuta 2011 hän paransi maailmanennätystään 22 senttimetrillä heitettyään Bauskassa 84,69 m. Sirmaisin ennätyksen rikkoi Neeraj Chopra (86,48 m) kesäkuussa 2016.
Sirmais seurustelee Līna Mūzen kanssa, joka on niin ikään keihäänheittäjä. Heitä molempia valmentaa Kimmo Kinnunen yhteistyössä Jānis Lūsisin kanssa.
Kausien parhaat heitot

2010 82,27 Jürmala 9.9.
2011 84,69 Bauska 22.6.
2012 84,06 Tartto 29.5.
2013 82,77 Tampere 12.7.
2014 86,61 Ostrava 17.6.
2016 86,66 Amsterdam 7.7.
2017 -
2018 73,19 Viimsi 20.5.
2019 -
2020 65,69 Jelgava 22.8.
2021 72,19 Jelgava 26.6.
2022 64,56 Pärnu 3.7.
2023 67,74 Talsi 31.5.
Æ

Æ (æ) on latinalainen kirjain, joka sisältyy fäärin, islannin, tanskan, norjan ja osseetin aakkosiin. Sitä käytettiin myös muinaisenglannissa, sekä keskiaikaisessa ja varhaismodernissa latinassa, sekä ranskassa. Merkki on ligatuuri kirjaimista a ja e.
Suomen kielessä æ-merkkiä kutsutaan toisinaan tanskalaiseksi ä:ksi.
Islannissa æ on diftongi [ai]. Fäärissä pitkä æ lausutaan [ɛa] ja lyhyt æ [a]. Tanskassa æ on [ɛ] ja norjassa [æ].[lähde? ]
Kansainvälisessä foneettisessa aakkostossa merkki æ ilmaisee laveaa lähes väljää etuvokaalia, jota ruotsissa ja suomessa merkitään ä-kirjaimella.
Wolmar Schildtin 1800-luvulla kehittämässä venykekirjoituksessa suomen ä-kirjainta vastasi æ-kirjain.
Merkki tehdään Windowsilla painamalla ALT ja numeroita 0198 peräkkäin näppäimistön numero-osasta. Suomalaisella monikielisellä näppäimistöllä sen pystyy kirjoittamaan yhdistelmillä AltGr+Ä (æ) tai AltGr+vaihto+Ä (Æ). HTML-entiteettiviittauksissa Æ on &AElig; ja æ &aelig;.
Aiheesta muualla

Kuvia tai muita tiedostoja aiheesta Æ Wikimedia Commonsissa
Ärla

| Ärla |
| --- | --- |

 Ärla
 Koordinaatit: 59°16′39″N, 16°41′14″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Eskilstuna
Väkiluku (2021):  1 302
Ärla on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 1 302 asukasta vuonna 2021.
Aiheesta muualla

Kuvia tai muita tiedostoja aiheesta Ärla Wikimedia Commonsissa
Zeke

| Zeke |
| --- | --- |

Tiedot
Toiminnassa:  1993–
Tyylilaji:  hardcore punk, hard rock, heavy metal
Kotipaikka:   Seattle, Yhdysvallat
Laulukieli:  englanti
Jäsenet:  Blind Marky Feltchtone, kitara, laulu   Chris Johnsen, kitara (live)   Jason Freeman, basso   Donny Paycheck, rummut  
Entiset jäsenet:  Abe Zanuel Riggs III, kitara   Dizzy Lee Roth, kitara   Kurt Colfelt, basso   Jeff Matz, basso   Mark Pierce, basso  
Levy-yhtiö:  Scooch Pooch Records   Epitaph Records   Aces & Eights Records   Dead Teenager Records   Relapse Records  
Aiheesta muualla
Kotisivut
Infobox OKNimi-testi OK: 
Zeke on yhdysvaltalainen hardcore punkkia soittava yhtye Tacomasta, Washingtonista. Yhtye tunnetaan voimakkaasta, nopeasta kitarasoundista yhdistettynä blues rock -vaikutteisiin. Näin ollen heidät on yhdistetty välillä Motörheadiin. Zeke julkaisi ensimmäisen sinkkunsa West Seattle Acid Partyn vuonna 1993. Muutaman Scooch Pooch Recordsille tehdyn albumin jälkeen he vaihtoivat Epitaph Recordsille vuonna 1998, mikä johti maailmanlaajuiseen julkisuuten punk rock -piireissä. Nykyään he ovat Relapse Recordsilla.
Yhtyeen kappaleista ”Death Alley” soi Tony Hawk's Pro Skater 4:ssa, ”Long Train Runnin’” Tony Hawk's Underground 2:ssa ja ”Kill the King” Tony Hawk's Project 8:ssa.
Zeke julkaisi digitaalisen EP:n Kings of The Highway vuonna 2007. Se sisältää kappaleet ”Lords of the Highway”, ”Kings and Queens” ja ”Hay Bailer” sekä GG Allin -coverin ”Die When You Die”.
Jäsenet

Blind Marky Felchtone – laulu, kitara
Chris Johnsen – kitara (live)
Jason Freeman – bassokitara (live)
Donny Paycheck – rummut, taustalaulu
Jäsenet > Entiset jäsenet

Abe Zanuel Riggs III – kitara
Dizzy Lee Roth – kitara
Kurt Colfelt – basso
Jeff Matz – basso
Mark Pierce – basso
Diskografia > Studioalbumit

Super Sound Racing (1995,  IFA, Scoooch Pooch)
Flat Tracker (1996,  Scooch Pooch)
Kicked in the Teeth (1998,  Epitaph Records)
Pinstriping the Dutchman's Coffin (1999)
True Crime (1999,  Dropkick Records)
Dirty Sanchez (2000,  Epitaph Records)
Death Alley (2001,  Aces and Eights)
'Til the Livin' End (2004,  Relapse Records)
Kings of the Highway (2007,  Relapse Records)
Hellbender (2018,  Relapse Records)
Diskografia > Livealbumit

PIG (1997,  7", Man's Ruin)
Live and Uncensored (2003)
Diskografia > EP:t

Devil's Island (2004)
Diskografia > Splitit

Zeke / Peter Pan Speedrock (2005,  10", Bitzcore)
Zeke / Disfear (2004,  Relapse Records)
Aiheesta muualla

Zeken viralliset sivut
Zeke Last.fm:ssä (englanniksi)
700th Anniversary Stadium

| 700th Anniversary Stadium |
| --- | --- |

Rakennuksen tiedot
Sijainti:   Chiang Mai, Thaimaa
Koordinaatit:  18°50′23″N, 98°57′34″E
Avattu:  1995
Kenttä:  Luonnonnurmi
Käyttäjät
 Chiangmai FC   TTM Chiangmai FC 
Katsojakapasiteetti
 25 000 (4 500 katettua istumapaikkaa) 
Lisää rakennusartikkeleitaArkkitehtuurin teemasivulla
700th Anniversary Stadium (thaiksi สนามกีฬาสมโภชเชียงใหม่ 700 ปี) on Thaimaassa Chiang Main kaupungissa sijaitseva jalkapallo- ja yleisurheilustadion.
Se rakennettiin Chiang Maissa vuonna 1995 järjestettyjä Kaakkois-Aasian kisoja varten. Kolme vuotta myöhemmin stadionilla pelattiin Bangkokissa pidettyjen Aasian kisojen jalkapallo-otteluita. Vuonna 2004 se oli yksi jalkapallon naisten alle 20-vuotiaiden MM-kisojen näyttämöistä.
700th Anniversary Stadium on saanut nimensa vuonna 1296 perustelun Chiang Main kaupungin 700-vuotisjuhlien kunniaksi. Stadionilla on luonnonnurmi ja sen pääkatsomossa on 4 500 katettua istumapaikkaa. Muut katsomonosat ovat avokatsomoita, joissa ei ole erillisiä istuimia.
Nykyään 700th Anniversary Stadium toimii kahden paikallisen jalkapalloseuran kotikenttänä. Vuonna 2013 stadionilla järjestetään myös perinteinen jalkapallon maajoukkueturnaus King's Cup.
Teheranin kansainvälinen lyhytelokuvafestivaali

Teheranin kansainvälinen lyhytelokuvafestivaali (pers. ‏جشنواره بین‌المللی فیلم کوتاه تهران‎, Jašnvāre-ye beyna-l-melali-ye film-e kutāh-e Tehrān) on lyhytelokuville omistettu vuosittainen tapahtuma Teheranissa Iranissa. Se perustettiin vuonna 1983 ja on sittemmin pidetty joka lokakuu.
Teheranin kansainvälisessä lyhytelokuvafestivaalissa järjestetään nykyään kansallinen ja kansainvälinen kilpailu. Festivaalilla on Oscar-palkintojen myöntäjien tunnustama asema, joten Teheranin kansainvälisen lyhytelokuvafestivaalin suurpalkinnon voittaja on kelvollinen harkittavaksi Oscar-palkintoehdokkaaksi. Teheranin kansainvälisen lyhytelokuvafestivaalin järjestäjä on Iranilaisen nuorison elokuvaseura. Festivaali hyväksyttiin vuonna 2005 International Short Film Conferencen jäsenfestivaaliksi. Vuonna 2014 tapahtumaan lähetettiin lähes 3 000 elokuvaa 104:sta eri maasta. Vuonna 2024 sinne tehtiin ennätykselliset 13 651 lähetystä, joka oli noin kaksinkertainen määrä verrattuna edellisen vuoden lähetyksiin.
Aiheesta muualla

Viralliset sivut
Kvicksund

| Kvicksund |
| --- | --- |

 Kvicksund
 Koordinaatit: 59°27′44″N, 16°18′40″E 
Valtio:   Ruotsi
Lääni:  Södermanlandin lääni ja Västmanlandin lääni
Maakunta:  Södermanland ja Västmanland
Kunta:  Eskilstuna ja Västerås
Väkiluku (2021):  2 253
Kvicksund on taajama Eskilstunan ja Västeråsin kuntien alueella osittain Södermanlandin läänissä ja  maakunnassa, osittain Västmanlandin läänissä ja maakunnassa Ruotsissa. Taajamassa oli 2 253 asukasta vuonna 2021. Taajaman pohjoisosa sijaitsee Nyckelön-saarella Mälaren-järvessä ja eteläosa järven rannalla. Saarelta on siltayhteys sekä järven etelä- että pohjoispuolelle.
Aiheesta muualla

Kuvia tai muita tiedostoja aiheesta Kvicksund Wikimedia Commonsissa
700-vuosikymmen

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Ýpsonas

| Ýpsonas Ýpsonaksen kunta Ύψωνας Δήμος Ύψωνα |
| --- | --- |
 Ýpsonaksen kaupunkia.
 Ýpsonas
 Koordinaatit: 34°41′16″N, 32°57′39″E 
Valtio:   Kypros
Alue:  Limassol
Hallinto:  
 – Asutustyyppi:  kaupunki ja kunta
Korkeus:  90 m
Väkiluku (2011):  11 117
Aikavyöhyke:  UTC+2
 – Kesäaika:  UTC+3
 
 www.ipsonas.org 
Infobox OKVirheellinen NIMI-arvo: 
Ýpsonas (kreik. Ύψωνας) on kaupunki ja kunta (Δήμος Ύψωνα, Dímos Ýpsona) Limassolin alueella Kyproksen tasavallassa Kyproksen saarella. Sen väkiluku on 11 117 (2011).
Ýpsonaksen kaupunkia.
Ýpsonas on Limassolin esikaupunki ja sijaitsee noin seitsemän kilometriä Limassolin keskustasta länteen. Se on ollut olemassa kylänä viimeistään keskiajalla. Ýpsonas on itsenäinen kunta vuodesta 2012.
Aiheesta muualla

Kuvia tai muita tiedostoja aiheesta Ýpsonas Wikimedia Commonsissa
Δήμος Ύψωνα. Ýpsonaksen kunnan verkkosivut. (kreikaksi)
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Young MC

| Marvin Young |
| --- | --- |
 Young MC vuonna 2021.
Henkilötiedot
Syntynyt: 10. toukokuuta 1967 (ikä 57) South Wimbledon, Lontoo, Englanti
Ammatti:  laulaja-lauluntekijä, tuottaja, näyttelijä
Muusikko
Taiteilijanimi:  Young MC, Mr. MC, The Young MC Man
Laulukielet:  englanti
Aktiivisena:  1986–
Tyylilajit:  hip hop, pop rap
Yhtyeet:  Def Jef, Tone-Loc, MC Hammer
Levy-yhtiöt:  Delicious Vinyl, Capitol Records, Overall Records, Young Man Moving Records
Aiheesta muualla
Kotisivut
  [ Muokkaa Wikidatassa ] [ ohje ]  
Marvin Young (s. 10. toukokuuta 1967), joka tunnetaan paremmin nimellä Young MC, on Englannissa syntynyt yhdysvaltalainen laulaja, räppäri ja näyttelijä. Hänet tunnetaan parhaiten vuoden 1989 hittikappaleestaan ”Bust a Move”. Hänen debyyttialbuminsa Stone Cold Rhymin’ sai kansainvälistä suosiota, mutta myöhemmät albumit eivät saavuttaneet samaa menestystä. Young on myös näytellyt elokuvissa ja esiintynyt useissa televisio-ohjelmissa. Hänen perheensä muutti Englannista New Yorkin Queensiin, kun hän oli kahdeksanvuotias.
Diskografia > Albumit

| Vuosi | Albumi | Listasijoitus> US | Listasijoitus> US Hip-Hop | Listasijoitus>  |
| --- | --- | --- | --- | --- |
| 1989 | Stone Cold Rhymin’ | 9 | 8 |  |
| 1991 | Brainstorm | 66 | 61 |  |
| 1993 | What’s the Flavor? | — | — |  |
| 1997 | Return of the 1 Hit Wonder | — | — |  |
| 2000 | Ain’t Goin’ Out Like That | — | 85 |  |
| 2002 | Engage the Enzyme | — | — |  |
| 2007 | Adrenaline Flow | — | — |  |
| 2009 | Relentless | — | — |  |
| "—" tarkoittaa että albumi ei sijouttunut listoille | "—" tarkoittaa että albumi ei sijouttunut listoille | "—" tarkoittaa että albumi ei sijouttunut listoille | "—" tarkoittaa että albumi ei sijouttunut listoille |  |
Diskografia > Singlet

| Vuosi | Single | Listasijoitus> Billboard 100 | Listasijoitus> Hot Rap Songs | Listasijoitus> Hot Dance Singles |
| --- | --- | --- | --- | --- |
| 1989 | ”Bust a Move” | 7 | 2 | 5 |
| 1989 | ”Principal’s Office” | 33 | 9 | 47 |
| 1990 | ”I Come Off” | 75 | — | 36 |
| 1997 | ”Madame Buttafly” | — | 25 | — |
| 1997 | ”On & Poppin” | — | 23 | — |
"—" tarkoittaa ettei kappale sijoittunut listalle

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Young Love EP

| Young Love EP Young Love |
| --- | --- | --- |

EP-levyn tiedot
 Äänitetty : 2006
 Julkaistu: 21. marraskuuta 2006 (Yhdysvallat)
 Tuottaja(t): Dan Keyes
 Tyylilaji: rock, dance, electronic
 Kesto: 15.09
 Levy-yhtiö: Island/ Universal Music
muut julkaisut
|   | Young Love EP 2006 | Too Young to Fight It 2007 |
Young Love EP on yhdysvaltalaisen rockyhtyeen Young Loven ensimmäinen EP-levy. Se julkaistiin yksinomaan yhdysvaltain iTunesissa 21. marraskuuta 2006.
EP-levy on mukana myös FIFA 07 -videopelissä.
Kappaleet

Discotech – 3.55
Tragedy – 2.57
Discotech (Lindbergh Palace Radio Edit) – 4.26
Discotech (Lindbergh Palace Remix) – 3.51
Singlet

”Discotech”
Aiheesta muualla

Viralliset kotisivut (Arkistoitu – Internet Archive)
2,5-dikloorifenoli

| 2,5-dikloorifenoli |
| --- | --- |

Tunnisteet
IUPAC-nimi:  1-hydroksi-2,5-diklooribentseeni
CAS-numero:  583-78-8
PubChem CID:  66
Ominaisuudet
Molekyylikaava:  C6H4Cl2O
Moolimassa:  163,0 g/mol
Ulkomuoto:  värittömiä kiteitä
Sulamispiste:  59,0 °C (332 K)
Kiehumispiste:  211,0 °C (484 K)
Liukoisuus veteen:  veteen 0,2 g/100 ml
   
2,5-dikloorifenoli on palava orgaaninen yhdiste, joka normaaliolosuhteissa esiintyy olomuodoltaan värittöminä kiteinä, joilla on tunnusomainen haju. Sen kemiallinen kaava on C6H4Cl2O. 2,5-dikloorifenolista käytetään myös nimiä 2,5-DCP, 2,5-dikloorihydroksibentseeni tai 1-hydroksi-2,5-diklooribentseeni.
2,5-dikloorifenolin moolimassa on 163,0 g/mol, sulamispiste 59,0 °C, kiehumispiste 211,0 °C (99,2 kPa paineessa) ja CAS-numero 583-78-8. Aine liukenee veteen 20 °C:n lämpötilassa 0,2 g/100ml. Aine liukenee myös bentseeniin ja on hyvin liukenevaa etanoliin ja dietyylieetteriin. Lyhytaikainenkin altisuminen aineelle voi ärsyttää voimakkaasti silmiä, ihoa ja hengitysteitä. 2,5-dikloorifenoli on myrkyllistä vesieliöille ja se muodostaa palaessaan fosgeenia.
Aiheesta muualla

2,5-dikloorifenolin kansainvälinen kemikaalikortti
PubChem: 2,5-dichlorophenol (englanniksi)
Kyoto Encyclopedia of Genes and Genomes (KEGG): 2,5-Dichlorophenol (englanniksi)
ChemBlink: 2,5-Dichlorophenol (englanniksi)